Във връзка с постъпило уведомление с вх. № ОВОС-66/13.01.2022г. и доп. инфо. с вх. №ОВОС-66-1/14.01.2022г. за инвестиционно предложение (ИП): „Предприятие за преработка на био плодове“, в поземлен имот с идентификатор 61412.27.5, землище на с. Радиново, общ. Марица, обл. Пловдив, с възложител: „СИБОТА“ ЕООД,на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

 С инвестиционното предложение се предвижда изграждане на съвременно и модерно предприятие за преработка на селскостопанска продукция за производство на директни плодови сокове. Преработката на плодовете ще се извършва със специализирана технологична линия, която ще извършва следните технологични операции: измиване, транспортиране и смилане чрез шнеков транспортьор с прикачена дробилка; пресоване на кашата на лентова преса; грубо филтриране и междинно съхранение в буферен резервоар 65л. с прикачена помпа; филтриране на сока чрез тръбно сито; междинно съхранение в буферен резервоар; пастьоризация на сока в пастьоризатор при температура 85ºС; горещо пълнене в опаковки с вместимост 2л., чрез комбиниран дозиращ автомат с разливна станция за полимерни опаковки; поставяне на опаковките в картонени кутии; съхранение на сока в склад готова продукция; експедиция на готова продукция. Предвидено е устройство за ръчно пълнене на стъклени бутилки от 1л. с метални капачки. Така заявеното ИП попада в обхвата на т. 7, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0002086 „Оризища Цалапица“.

Копие на писмото е изпратено до Община Марица и Кметство с. Радиново

Отговорено от РИОСВ-Пловдив на 20.01.2022г.